
H O T Ă R Â R E A Nr. 63

din 21 septembrie 2023

privind aprobarea devizului de exploatare și a prețului de valorificare a masei lemnoase din partida  6085 constituită în fondul forestier proprietate publică a Comunei Borod

Analizând temeiurile juridice, respectiv: 
a) - art.10 alin.2 lit.a), alin. (3), art.12 alin. (1), art.17 din Legea 46/2008 Codul silvic, cu modificările şi completările ulterioare;;
b)  - art. 1 lit. s) și x), art. 4, art. 6 alin. (3-5), art. 45 alin. (13) din  Regulamentul de valorificare a masei lemnoase din fondul forestier proprietate publică aprobat prin  H.G. nr. 715/2017; 
c) - 129 alin. (1), alin. (2) lit.c), art. 240 alin. (1) și (2) din OUG nr. 57/2019 privind Codul administrativ, cu modificările și completările ulterioare;
Ținând cont de:
a) – Proiectul de hotărâre nr. 64 din 18.09.2023 însoțit de referatul de aprobare prezentat de către primarul comunei, în calitatea sa de iniţiator, înregistrat cu nr. 11.847 din 18.09.2023;
b) - raportul de specialitate nr. 11.848 din 18.09.2023 din partea Compartimentului funciar, agricol;
c) - avizele consultative favorabile ale comisiilor de specialitate ale Consiliului Local al Comunei Borod,
Luând act de: 
a) - adresa Ocolului Silvic Aleșd nr. 4253 din 14.09.2023, înregistrată la instituția noastră sub nr. 11.841 din 15.09.2023, prin care solicită consiliului local să aprobe devizul de exploatare și prețul de valorificare a masei lemnoase din  partida 6085 constituită în fondul forestier proprietate publică a Comunei Borod;
În temeiul prevederilor art. 139 alin. (1), alin. (3) lit. g) coroborat cu art. 5 lit. cc) și art. 196 alin. (1) lit. a)  din O.U.G. nr. 57/2019 privind Codul administrativ, cu modificările și completările ulterioare;
Consiliul Local al Comunei Borod, cu 12 voturi ”pentru”, 0 voturi ”împotrivă”, din totalul de 13 consilieri în funcţie, prezenți 12,
HOTĂRĂŞTE:

Art. 1 - Se aprobă devizul de exploatare și prețul de valorificare a masei lemnoase din partida 6085 constituită în fondul forestier proprietate publică a Comunei Borod, conform Devizului de exploatare masă lemnoasă pe categorii de lucrări și a Procesului verbal de stabilire a modului de valorificare a masei lemnoase fasonate întocmite de Ocolul Silvic Aleșd.
Art. 2 - Prețurile sunt cele evidențiate în procesul verbal de stabilire a modului de valorificare a masei lemnoase fasonate, conform anexei care fac parte din prezenta hotărâre.
Art. 3 - Cu ducerea la îndeplinire a prezentei hotărâri se încredinţează Ocolul Silvic Aleșd.
	Art. 4 - Prezenta hotărâre se comunică cu:
	-Instituția Prefectului-Județul Bihor,
-publicare pe site-ul primăriei  www.borod.ro, Monitorul Oficial Local,
-dosarul ședinței.
  

PREŞEDINTE DE ŞEDINŢĂ,		                  CONTRASEMNEAZĂ:
   Florian-Cristian BRISC      	         SECRETAR GENERAL AL COMUNEI BOROD,
								   Ileana BUTIRI

